છતાં મારી માતાએ મને કહ્યું માસીક ધર્મ વખતે આપણે ઘરના ખુણામાં બેસી રહેવાની જરૂર નથી, હું ત્યારે પણ મંદિરે જતી અને આજે પણ માસીક ધર્મમાં હોઉ ત્યારે પણ મંદિરમાં જઉ છું, મારે કોઈની પરવાનગી લેવાની જરૂર નથી. કારણ, મારા નિર્ણય માટે હું પોતે જ જવાબદાર છું, ધોરણ આઠ પછી ગામમાં સ્કૂલ ન્હોતી. જેના કારણે રોજ દસ કિલોમીટર ચાલીને સ્કૂલે જવું પડતું હતું, સ્કૂલેથી પરત આવી ખેતરમાં કામ કરવા જતી હતી. આ દરમિયાન જ મેં પોલીસ અધિકારી થવાનું સ્વપ્ન જોયું હતું તે મેં પુરૂ કર્યું.